CELEX: 31992D0039
Language: el
Date: 1991-12-13 00:00:00
Title: 92/39/ΕΟΚ: Απόφαση της Επιτροπής της 13ης Δεκεμβρίου 1991 για τη θέσπιση ορισμένων διατάξεων εφαρμογής της απόφασης του Συμβουλίου της 20ής Ιουνίου 1991 για την εφαρμογή ενός προγράμματος κοινοτικής δράσης σχετικά με την επαγγελματική κατάρτιση των τελωνειακών υπαλλήλων στο στάδιο αρχικής κατάρτισης (Matthaeus)

Avis juridique important

|

31992D0039

92/39/ΕΟΚ: Απόφαση της Επιτροπής της 13ης Δεκεμβρίου 1991 για τη θέσπιση ορισμένων διατάξεων εφαρμογής της απόφασης του Συμβουλίου της 20ής Ιουνίου 1991 για την εφαρμογή ενός προγράμματος κοινοτικής δράσης σχετικά με την επαγγελματική κατάρτιση των τελωνειακών υπαλλήλων στο στάδιο αρχικής κατάρτισης (Matthaeus)  

Επίσημη Εφημερίδα αριθ. L 016 της 23/01/1992 σ. 0014 - 0018 Φινλανδική ειδική έκδοση: Κεφάλαιο 16 τόμος 2 σ. 0018  Σουηδική ειδική έκδοση: Κεφάλαιο 16 τόμος 2 σ. 0018 

ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Δεκεμβρίου 1991  για τη θέσπιση ορισμένων διατάξεων εφαρμογής της απόφασης του Συμβουλίου της 20ής Ιουνίου 1991 για την εφαρμογή ενός προγράμματος κοινοτικής δράσης σχετικά με την επαγγελματική κατάρτιση των  τελωνειακών υπαλλήλων στο στάδιο αρχικής κατάρτισης (Matthaeus)  (92/39/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 91/341/ΕΟΚ του Συμβουλίου της 20ής Ιουνίου 1991 για την εφαρμογή ενός προγράμματος κοινοτικής δράσης σχετικά με την επαγγελματική κατάρτιση των τελωνειακών υπαλλήλων (πρόγραμμα Matthaeus) (1), και ιδίως το άρθρο 9,  Εκτιμώντας:  ότι, σύμφωνα με το άρθρο 4 στοιχείο γ) της απόφασης αυτής, η Επιτροπή καλείται να εκπονήσει κοινά προγράμματα κατάρτισης για τους τελωνειακούς υπαλλήλους-  ότι αυτά τα κοινά προγράμματα κατάρτισης είναι απαραίτητα για την επίτευξη των στόχων, τους οποίους επιδιώκει το πρόγραμμα Matthaeus και ιδίως εκείνου της ομοιόμορφης εφαρμογής του κοινοτικού δικαίου στα εξωτερικά σύνορα της Κοινότητας-  ότι αυτά τα κοινά προγράμματα κατέστησαν αναγκαία λόγω της ποικιλίας της κατάρτισης, που παρέχεται σήμερα στις τελωνειακές σχολές των κρατών μελών-  ότι είναι απαραίτητο να εκπονηθεί κατά προτεραιότητα ένα κοινό πρόγραμμα κατάρτισης προοριζόμενο για τους υπαλλήλους που θα λάβουν μέρος στην αρχική κατάρτιση- ότι το πρόγραμμα αυτό πρέπει να καλύπτει, αφενός, το σύνολο των τελωνειακών θεμάτων και,  αφετέρου, τις αρχές της κοινής γεωργικής και της κοινής εμπορικής πολιτικής καθώς και τις αρχές της έμμεσης φορολογίας, λόγω της στενής σχέσης που υπάρχει μεταξύ του κοινοτικού τελωνειακού δικαίου και των τομέων αυτών-  ότι ορισμένες διεθνείς συμβάσεις αποτελούν σημαντική πηγή του κοινοτικού δικαίου και ότι είναι, συνεπώς, σκόπιμο οι τελωνειακοί υπάλληλοι να γνωρίζουν τις διατάξεις που περιλαμβάνονται στις εν λόγω συμβάσεις και τις επιδράσεις τους στο κοινοτικό δίκαιο-   ότι είναι αναγκαίο, στο πλαίσιο του εν λόγω προγράμματος, να πραγματοποιηθεί εκτεταμένη ενημέρωση σχετικά με την Ευρωπαϊκή Κοινότητα και τις βάσεις της, δεδομένου ότι ο τελωνειακός υπάλληλος καλείται όλο και περισσότερο να ενεργήσει για λογαριασμό της  Κοινότητας στο σύνολό της-  ότι αυτό το κοινό πρόγραμμα θα αποτελέσει έναν πόλο ενοποίησης της τελωνειακής εκπαίδευσης στην Κοινότητα και θα συμβάλει στην επιτάχυνση της συνειδητοποίησης, εκ μέρους των τελωνειακών υπαλλήλων, της όλο και περισσότερο κοινοτικής διάστασης της  αποστολής τους-  ότι τα μέτρα που προβλέπονται στην παρούσα απόφαση της Επιτροπής, είναι σύμφωνα με τη γνώμη της επιτροπής Matthaeus,  ΑΠΟΦΑΣΙΖΕΙ:  Άρθρο 1  Ένα κοινό πρόγραμμα επαγγελματικής κατάρτισης, που στη συνέχεια καλείται "κοινό πρόγραμμα", το οποίο προορίζεται για τους τελωνειακούς υπαλλήλους και του οποίου το περιεχόμενο καθορίζεται στο παράρτημα, εφαρμόζεται στις τελωνειακές σχολές των  κρατών μελών.  Άρθρο 2  Κατά την έννοια της παρούσας απόφασης νοείται ως:  1. Τελωνειακή σχολή: κάθε ίδρυμα, το οποίο παρέχει στους τελωνειακούς υπαλλήλους εκπαίδευση σχετική με την επαγγελματική κατάρτιση.  2. Υπάλληλοι που βρίσκονται στο στάδιο της αρχικής κατάρτισης: τόσο οι υπάλληλοι που αρχίζουν τη σταδιοδρομία τους ή την άσκηση καθηκόντων σε νέο βαθμό όσο και οι υπάλληλοι που βρίσκονται ήδη στην υπηρεσία, αλλά των οποίων η δραστηριότητα σ' αυτή δεν  υπερβαίνει τα πέντε έτη.  Άρθρο 3  Το κοινό πρόγραμμα προορίζεται για τους τελωνειακούς υπαλλήλους οι οποίοι είναι επιφορτισμένοι με την εφαρμογή του κοινοτικού δικαίου, ανεξάρτητα από τον τόπο άσκησης των καθηκόντων τους.  Άρθρο 4  1. Το κοινό πρόγραμμα που αφορά όλους τους υπαλλήλους που βρίσκονται στο στάδιο της αρχικής κατάρτισης.  2. Όσον αφορά τους υπαλλήλους οι οποίοι αποπεράτωσαν την αρχική τους κατάρτιση, οι εθνικές διοικήσεις θα παρέχουν στα σεμινάρια συνεχής κατάρτισης το περιεχόμενο του κοινού προγράμματος κατάρτισης στο μέτρο που αυτό θα ήταν ακόμη απαραίτητο.  Άρθρο 5  Η διδασκαλία του κοινού προγράμματος πρέπει να κατανέμεται σε χρονικό διάστημα αντίστοιχο με τη διάρκεια της αρχικής κατάρτισης από κάθε εθνική διοίκηση. Για τις διοικήσεις που δεν παρέχουν τώρα όπως αυτό καθορίζεται μια αρχική κατάρτιση, η  περίοδος αυτή δεν πρέπει να υπερβαίνει τα τρία έτη.  Άρθρο 6  Κάθε κράτος μέλος γνωστοποιεί στην Επιτροπή τις διατάξεις και τον τρόπο που επιλέγει για την εφαρμογή του κοινού προγράμματος.  Άρθρο 7  Η εφαρμογή του κοινού προγράμματος δεν εμποδίζει την εφαρμογή, στις τελωνειακές σχολές, συμπληρωματικών εθνικών προγραμμάτων.  Άρθρο 8  Τα κράτη μέλη εφαρμόζουν το κοινό πρόγραμμα από την 1η Ιανουαρίου 1992.  Άρθρο 9  Η παρούσα απόφαση απευθύνεται στα κράτη μέλη. Βρυξέλλες, 13 Δεκεμβρίου 1991. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 187 της 13. 7. 1991, σ. 41.    ΠΑΡΑΡΤΗΜΑ  ΚΟΙΝΟ ΠΡΟΓΡΑΜΜΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΤΩΝ ΤΕΛΩΝΕΙΑΚΩΝ ΥΠΑΛΛΗΛΩΝ ΤΩΝ ΚΡΑΤΩΝ ΜΕΛΩΝ ΣΤΟ ΣΤΑΔΙΟ ΤΗΣ ΑΡΧΙΚΗΣ ΚΑΤΑΡΤΙΣΗΣ  Προκαταρκτικό σημείωμα  Το κοινό πρόγραμμα κατάρτισης, όπως περιγράφεται κατωτέρω, δεν αποβλέπει στην πλήρη και εις βάθος κάλυψη της παρεχόμενης διδασκαλίας που προβλέπεται στο πλαίσιο του προγράμματος αυτού.  Σκοπός του είναι να δώσει στους τελωνειακούς υπαλλήλους των κρατών μελών τη βάση μιας κοινής κατάρτισης απαραίτητη για την καλή κατανόηση της αποστολής τους και την εκτέλεση των καθηκόντων τους.  Συμπληρωματικά στοιχεία κατάρτισης θα δωθούν στους υπαλλήλους οι οποίοι απέκτησαν μια κάποια επαγγελματική εμπειρία, στο πλαίσιο των ειδικών προγραμμάτων που θα εκπονηθούν αργότερα.  Ι. Η Ευρωπαϊκή Κοινότητα:  - Οι νομικές βάσεις: οι συνθήκες ΕΚΑΧ, Ευρατόμ, ΕΟΚ, η ενιαία πράξη.  - Τα κοινοτικά όργανα και η λειτουργία τους:  - το Ευρωπαϊκό Κοινοβούλιο,  - το Συμβούλιο,  - η Επιτροπή,  - το Δικαστήριο.  - Το Ευρωπαϊκό Συμβούλιο (άρθρο 2 της ενιαίας πράξης)  - Οι οργανισμοί ελέγχου και οι συμβουλευτικοί οργανισμοί:  - το Ελεγκτικό Συνέδριο,  - η Οικονομική και Κοινωνική Επιτροπή.  - Οι ίδιοι πόροι της Κοινότητας:  - δασμοί,  - γεωργικές εισφορές,  - συνεισφορές ΦΠΑ,  - συνεισφορές των κρατών μελών, ανάλογα με το ΕΑΠ (ΡΝΒ).  ΙΙ. Οι βάσεις της Κοινότητας  - Η τελωνειακή ένωση.  - Η εσωτερική αγορά:  - η ελεύθερη κυκλοφορία των εμπορευμάτων,  - η ελεύθερη κυκλοφορία των προσώπων,  - η ελεύθερη κυκλοφορία των κεφαλαίων,  - η ελεύθερη κυκλοφορία των υπηρεσιών.  - Οι κοινές πολιτικές, ιδίως:  - εμπορική πολιτική,  - αγροτική πολιτική,  - αλιευτική πολιτική.  ΙΙΙ. Οι πηγές του κοινοτικού τελωνειακού δικαίου  - Οι εσωτερικές πηγές:  - οι συνθήκες,  - το παράγωγο δίκαιο,  - η νομολογία του Δικαστηρίου της Κοινότητας.  - Το διεθνές δίκαιο:  - οι διεθνείς συμβάσεις στις οποίες η ΕΟΚ είναι συμβαλλόμενο μέλος και οι συμφωνίες που έχουν συναφθεί από την Κοινότητα,  - οι συμφωνίες που έχουν συναφθεί από τα κράτη μέλη.  IV. Το κοινοτικό τελωνειακό δίκαιο  - Πεδίο εφαρμογής:  - το τελωνειακό έδαφος της Κοινότητας.  - Το κοινό δασμολόγιο:  - η συνδυασμένη ονοματολογία και το Taric,  - οι δασμοί του ΚΔ,  - οι αναγκαστικές δασμολογικές πληροφορίες,  - οι εξαιρέσεις στους γενικούς κανόνες του δασμολογίου:  - οι τελωνειακές ατέλειες,  - οι ειδικοί προορισμοί,  - οι αυτόνομες αναστολές,  - οι ποσοστώσεις,  - το σύστημα γενικευμένων προτιμήσεων, κ.λπ.  - Η καταγωγή των εμπορευμάτων:  - μη προτιμησιακή,  - προτιμησιακή.  - Η δασμολογητέα αξία.  - Η τελωνειακή υποχρέωση:  - η τελωνειακή οφειλή,  - η αναστολή πληρωμής,  - η εκ των υστέρων είσπραξη δασμών,  - η επιστροφή ή διαγραφή δασμών.  - Το ενιαίο έγγραφο.  - Τα κοινοτικά τελωνειακά καθεστώτα:  - η θέση σε ελεύθερη κυκλοφορία,  - η εξαγωγή,  - τα οικονομικά τελωνειακά καθεστώτα:  - η τελωνειακή αποταμίευση,  - η τελειοποίηση προς επανεξαγωγή,  - η προσωρινή εισαγωγή,  - η μεταποίηση υπό τελωνειακό έλεγχο,  - η τελειοποίηση προς επανεισαγωγή.  - Οι τελωνειακές ατέλειες.  - Η κυκλοφορία των εμπορευμάτων:  - η διεθνής διαμετακόμιση,  - η κοινή διαμετακόμιση,  - η κοινοτική διαμετακόμιση.  V. Το κοινοτικό φορολογικό δίκαιο  - Οι αρχές του ΦΠΑ.  - Οι αρχές των ειδικών φόρων κατανάλωσης.  - Οι φορολογικές απαλλαγές.  - Οι κανόνες διοικητικής συνεργασίας και ελέγχου στο φορολογικό τομέα.  VI. Η κοινή εμπορική πολιτική  - Οι αρχές.  - Τα μέσα εφαρμογής:  - το πλαίσιο: η ΓΣΔΕ (GATT),  - το άρθρο 113:  - οι κανονισμοί,  - οι εμπορικές συμφωνίες.  - Τα τελωνειακά μέσα.  VII. Η κοινή γεωργική πολιτική  - Οι αρχές.  - Οι τελωνειακοί μηχανισμοί.  - Η καταπολέμηση της απάτης κατά την εισαγωγή και την εξαγωγή των γεωργικών προϊόντων.  VIII. Η τελωνειακή δραστηριότητα  - Εφαρμογή του κοινοτικού τελωνειακού δικαίου.  - Εφαρμογή και έλεγχος των νομικών κοινοτικών κανόνων, διεθνών και εθνικών, σε περιπτώσεις εισαγωγής, εξαγωγής ή διαμετακόμισης (υγεία, στρατηγικά προϊόντα, ναρκωτικά, περιβάλλον, επικίνδυνες ουσίες, έργα τέχνης, κ.λπ.).  - Η καταπολέμηση της απάτης.  - Η αμοιβαία συνδρομή.